Jukka Härmälä

Jukka Sakari Härmälä (s. 15. lokakuuta 1946 Helsinki)Kuka kukin on 2007, Otava 2006 on entinen Stora Enso Oyj:n toimitusjohtaja, vuorineuvos ja yksi Suomen talouselämän keskeisistä vaikuttajista. 

 Elämäkerta 
Härmälä valmistui ekonomiksi Helsingin kauppakorkeakoulusta 1969. Hän toimi Enso-Gutzeitin palveluksessa 1970–1984 mm. talousjohtajana ja sahaliiketoiminnasta vastaavana varatoimitusjohtajana. KOP:n varatoimitusjohtajana Härmälä toimi vuosina 1984–1988, josta siirtyi takaisin Enson palvelukseen vuonna 1988.Taloussanomat. 30.3.2007. s. 11

Jukka Härmälä jätti Stora Enson toimitusjohtajan tehtävät yhtiökokouksen jälkeen maaliskuussa 2007. Ennakkospekulaatioissa Härmälän seuraajana pidettiin yleisesti Stora Enson hienopaperidivisioonan johtaja Pekka Laaksosta, mutta Stora Enson uudeksi toimitusjohtajaksi valittiin Jouko Karvinen. Laaksonen puolestaan valittiin Valion toimitusjohtajaksi. Karvisen valinnassa Stora Enson hallituksen puheenjohtaja Claes Dahlbäck korosti hänen kykyään parantaa yhtiön kannattavuutta. Härmälä jatkoi Stora Enson palveluksessa elokuuhun 2007, jolloin hän jäi eläkkeelle.Stora Enson lehdistötiedote 17.10.2006 

Härmälä oli Stora Enson toimitusjohtajana myös Suomen suurimpia palkansaajia.  Syyskuussa 2007 suomalaisessa lehdistössä kritisoitiin suuresti Jukka Härmälän johtamista, koska Stora Enson epäonnistunut Amerikan valloitus johti viiden miljardin euron tappioon.| Taloussanomat 25.9.2007 

Härmälä toimii lisäksi muun muassa seuraavissa tehtävissä:
 Delta Motor Group Oy hallituksen puheenjohtaja (2014-edelleen)

Finnlinesin hallituksen varapuheenjohtaja 
Metsäteollisuus ry:n hallituksen jäsen (29.3.2007 saakka)
Outokumpu Oyj:n hallituksen jäsen
Keskinäinen työeläkevakuutusyhtiö Varman hallintoneuvoston varapuheenjohtaja
Elinkeinoelämän keskusliiton edustajiston jäsen
Elinkeinoelämän tutkimuslaitoksen hallituksen jäsen
Elinkeinoelämän valtuuskunnan hallituksen jäsen
Helsingin kauppakorkeakoulun tukisäätiön valtuuskunnan jäsen
Aalto yliopiston kauppatieteiden ylioppilaat - KY ry:n kunniavaltuuskunnan puheenjohtaja
CapMan Oyj:n senior advisor 

Härmälä on naimisissa ekonomi Marjatta Härmälän kanssa ja heillä on  kolme lasta. Härmälä harrastaa hiihtoa, tennistä, metsästystä ja kalastusta. Jukka Härmälä nauttii Suomen suurinta eläkettä.| Helsingin Sanomat 22.4.2009 Eläkkeellä olevan Härmälän kuukausiansio oli vuonna 2010 62 089 euroa.Pietiläinen, Tuomo. Helsingin Sanomat 16.1.2012. Lisäeläkkeitä yhteisistä varoista.  viitattu 16.1.2012.

Kritiikki
Jukka Härmälän työhistoriaan sisältyy Consolidated Papers -yhtiön osto vuonna 2000. Se oli yksi Suomen taloushistorian suurimmista ja epäonnistuneimmista yrityskaupoista. Yhtiön ostohinta vuonna 2000 oli 5 mrd. € ja myyntihinta v. 2007 NewPage-paperiyhtiölle 1,8 mrd. €. DI-työ (2010) arvioi tappioiksi 2-2,7 mrd. €.Stora Enson Amerikan-retki oli täynnä virhearvioita, HS 14.7.2010, s. A21

 Lähteet 

Luokka:Suomalaiset elinkeinoelämän vaikuttajat
Luokka:Vuorineuvokset
Luokka:Vuonna 1946 syntyneet
Luokka:Elävät henkilöt